1994. – 1064 ár frá stofnun Alþingis.

118. löggjafarþing. – 92. mál.

94. Fyrirspurn

til umhverfisráðherra um stöðu Íslands gagnvart Montreal-bókun við Vínarsamninginn um ósoneyðandi efni.

Frá Hjörleifi Guttormssyni.

1 .	Hver hefur verið þróun í notkun ósoneyðandi efna hérlendis að undanförnu?

2 .	Hver er staðan nú gagnvart samningsskuldbindingum Íslands samkvæmt Montreal-
bókuninni og hvernig eru horfur í því efni á næstu árum?

3 .	Til hvaða aðgerða hyggst ráðuneytið grípa til að uppfylla samningsskuldbindingar Íslands?

Skriflegt svar óskast.

Greinargerð.

Nýlega komu fram fréttir í Ríkisútvarpinu (fréttaauki 15. október 1994) þess efnis að kæliiðnaðurinn hérlendis hefði aukið notkun sína á freon-efnum úr 102 tonnum árið 1986 í 187 tonn í ár. Aukning á leka þessara efna frá skipum hafi vaxið um 28% milli áranna 1992 og 1993. Í ljósi þessara upplýsinga er fyrirspurnin flutt.